Svaras

Svaras (paprastai sutrumpinamas kaip lb) – svorio (masės) mato vienetas įvairiose matų sistemose, įskaitant skirtingas britų ir JAV matavimo sistemas, apytikriai lygus 0,5 kg, nors tiksli masė labai įvairuoja. Svaras kaip masės vienetas ir dabar daugiausiai naudojamas angliškai kalbančiose šalyse (Didžiojoje Britanijoje, JAV).

Dabar tarptautiniu mastu yra pripažintas avoirdupois matų sistemos svaras, lygus 453,59237 gramų metrinėje matų sistemoje. Jis dalijamas į 16 uncijų, šios dalijamos į 16 drachmų. Svaras dar yra lygus 7000 granų.

 Pavadinimai 
Svaras turi daug pavadinimų įvairiose Europos kalbose. Dažniausiai paplitę variantai yra:
 Libra (iš ) – paplitęs pietų Europos kalbose. Itališkai vadinamas lira, prancūziškai – livre;
 Funtas (iš , savo ruožtu kilęs iš ) – paplitęs vidurio, šiaurės ir rytų Europoje. Angliškai vadinamas pound, rytų ir vakarų slavų kraštuose – funt, skandinavų kalbose – pond, vengrų kalboje – font.

 Istoriniai variantai 
Svaras kaip masės mato vienetas atsirado Senovės Romoje. Jis buvo dalinamas į 12 uncijų, ir buvo apytikriai lygus 324 g. Ankstyvaisiais viduramžiais, Karolis Didysis, vykdydamas piniginę ir svorio matų reformą, svarą prilygino 16 romėniškų uncijų, todėl viduramžių Europos svaras tapo šiek tiek sunkesnis (jis atitiko romėnų svorio vienetą miną). Nepaisant to, kai kuriose Europos svorio matų sistemose ir toliau buvo naudojami lengvesni, t. y. 12 uncijų svarai.

Istoriniai svarbiausi svaro variantai buvo šie:
PavadinimasMasėSkaidymas Romėnų libra 324 g 12 uncijų = 96 drachmų = 288 skrupulai = 576 obolai = 1728 silikvos Bizantijos litra 319–324 g Karolio Didžiojo libra 408,25 g 16 uncijų Trua (Prancūzijos) livras 489,5 g 16 uncijų = 128 grosai = 9216 granai Turo livras 365,783 g Paryžiaus livras 459 g Trojos svaras 373,242 g 12 uncijų = 240 peniveitų = 5760 granai Londono svaras 466,552 g 7200 granai Prekybinis svaras 437,392 g 6750 granai Tauerio svaras 349,914 g 12 uncijų = 5400 granai Ispanijos libra 460,1 g Portugalijos libra 459 g Neapolio libra 320,759 g 12 uncijų Amsterdamo svaras 494,1 g Švedijos svaras 425,1 g Danijos svaras 496 g Norvegijos svaras 498.1 g Kelno svaras 468,202 g Niurnbergo (vaistinis) svaras 358,318 g 12 uncijų = 96 drachmų = 288 skrupulų = 5760 granų Prūsijos svaras 467.711 g Austrijos (Habsburgų) svaras 560,012 g Lenkijos svaras 405,504 g 16 uncijų = 32 lotai = 128 drachmų = 384 skrupulai = 11520 granai Lietuvos svaras 365,83 g 16 uncijų = 32 lotai = 128 drachmų = 384 skrupulai = 11520 granai Moravijos svaras 559 g Prahos svaras 514 g Vengrijos svaras 560,6 g Rusijos svaras 409,512 g 32 lotai = 96 zolotnikai = 9216 dalys = 1/40 pūdo

Kategorija:Masės matavimo vienetai